**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 680**

ВЗЕТО С ПОИМЕННО ПИСМЕНО ГЛАСУВАНЕ,

ПРОВЕДЕНО НА **10.08.2017 година**

**ОТНОСНО: Включване на Детска градина “Ана Козинарова” – гр. Клисура, Основно училище “Христо Груев Данов” – гр. Клисура и Професионална гимназия по икономика “Тодор Г. Влайков” – гр. Клисура в Списъка на защитени детски градини и училища за учебната 2017/ 2018 г.**

**ПО ПРЕДЛОЖЕНИЕ НА: г-н Антон Дзанев Минев - За Кмет**

**на Община Карлово, съгласно Заповед**

**№ 619 от 27.07.2017 год.**

Наоснование чл. 21, ал. 1, т. 23 от Закона за местното самоуправление и местната администрация, във връзка с чл. 54, ал. 4 от Закона за предучилищното и училищното образование и чл. 5, ал. 1 от Постановление № 121 на Министерски съвет от 23 юни 2017 г. за приемане на критерии за определяне на защитените детски градини и защитените училища и на условия и ред за тяхното допълнително финансиране, предвид изложеното в предложение № 93-00-1727 от 07.08.2017 г., Общиски съвет – Карлово

**Р Е Ш И :**

**1.** Предлага на Министъра на образованието и науката да включи Детска градина “Ана Козинарова” – гр. Клисура, Основно училище “Христо Груев Данов” – гр. Клисура и Професионална гимназия по икономика “Тодор Г. Влайков” – гр. Клисура в Списъка на защитени детски градини и училища, който се приема с акт на Министерски съвет.

**2.** Възлага на Кмета на Община Карлово да извърши последващи действия, съгласно чл. 54, ал. 4 от Закона за предучилищното и училищното образование и чл. 5, ал. 2 от Постановление № 121 на Министерски съвет от 23 юни 2017 г. за приемане на критерии за определяне на защитените детски градини и защитените училища и на условия и ред за тяхното допълнително финансиране.

**МОТИВИ:** Според чл. 54, ал. 1 и ал. 2 от Закона за предучилищното и училищното образование, защитена детска градина е детска градина, закриването на която би довело до нарушаване на достъпа до образование на децата в задължителна предучилищна възраст и защитено училище е училище, закриването на което би довело до нарушаване на достъпа до образование. С Постановление № 121 на Министерски съвет от 23.06.2017 г. са приети критерии за определяне на защитените детски градини и защитените училища и условията и реда за тяхното допълнително финансиране. Във връзка с изпълнението на чл. 5, ал. 1 от ПМС № 121 от 23.06.2017 г. и чл. 54, ал. 4 от Закона за предучилищното и училищното образование, предлагам ДГ “Ана Козинарова” – гр. Клисура, ОУ “Христо Груев Данов” – гр. Клисура и ПГИ “Тодор Г. Влайков” – гр. Клисура да бъдат включени в Списъка на защитените детски градини и училища със следните мотиви:

1. Детска градина “Ана Козинарова” – гр. Клисура, ул. “Рашко Блъсков” № 13, община Карлово, област Повдив:

В детската градина в гр. Клисура се обучават и възпитават 54 деца в задължителна предучилищна възраст в целодневни групи, от които 14 живеят в гр. Клисура, а останалите 40 деца пътуват с организиран транспорт от с. Розино.

Съгласно чл. 1, ал. 1 от Постановление № 121 на Министерски съвет от 23.06.2017 г. за защитена детска градина по смисъла на чл. 54, ал. 1 от Закона за предучилищното и училищното образование се определя детска градина, която, ако бъде закрита, най-малко 8 деца в задължителна предучилищна възраст ще пътуват на не по-малко от 14 километра или 5 деца в задължителна предучилищна възраст ще пътуват на не по-малко от 20 километра по наличната пътна мрежа до най-близката друга детска градина или училище, които организират задължително предучилищно образование.

Съгласно чл. 1, ал. 3 от ПМС № 121 от 23.06.2017 г. най-близката детска градина или училище, които организират задължително предучилищно образование се намират в с. Розино. Те нямат капацитет да приемат допълнителен брой деца. Второто по близост населено място, в което има детска градина и училище, организиращи задължително предучилищно образование е с. Кърнаре. Разстоянието от гр. Клисура до с. Кърнаре по наличната асфалтирана пътна мрежа е 16,61 км / по данни от сайт: [http://directions.somemaps.com/bg /](http://directions.somemaps.com/bg%20/). Съгласно Приложение към чл. 1, ал. 4 от ПМС № 121 от 23.06.2017 г. Коефициентът на приравняване за община Карлово е 1,27, т.е. разстоянието е равно на 16,61 х 1,27 = 21, 09 км.

Ако Детска градина “Ана Козинарова” в гр. Клисура бъде закрита 14 деца в задължителна предучилищна възраст ще пътуват 21,09 км. Детската градина отговаря на критериите за определяне на защитена детска градина по ПМС № 121 от 23.06.2017 г – чл. 1, ал. 1.

1. Основно училище “Христо Груев Данов” – гр. Клисура, ул. “Св. св. Кирил и Методий” № 2, община Карлово, област Пловдив:

От 2008/ 2009 г. до 2016/ 2017 г. с решение на Министерски съвет ОУ “Христо Гр. Данов” е със статут на защитено училище.

През учебната 2016/ 2017 г. в училището се обучават 133 ученици, разпределени по класове, както следва:

I клас – 18 ученици;

II клас – 25 ученици;

III клас – 24 ученици;

IV клас – 12 ученици;

V клас – 14 ученици;

VI клас – 15 ученици;

VII клас – 13 ученици;

VIII клас – 12 ученици,

от които 48 от гр. Клисура и 85 – пътуващи от други населени места.

Съгласно чл. 2, ал. 1 от ПМС № 121 / 23.06.2017 г. за защитено училище по смисъла на чл. 54, ал. 2 от Закона за предучилищното и училищното образование за учениците от I до VII клас се определя училище, което, ако бъде закрито или преобразувано, най-малко 10 ученици от I до VII клас ще пътуват на не по-малко от 20 километра по наличната пътна мрежа до най-близкото друго държавно или общинско училище, в което се осъществява обучение в съответния клас.

Ако основното училище в гр. Клисура бъде закрито 48 ученици ще трябва да пътуват по налична пътна мрежа до най-близкото друго държавно или общинско училище, в което се осъществява обучение в съответния клас.

Най – близкото училище по смисъла чл. 2, ал. 1, в което се осъществява обучение от I до VII клас е ОУ “Христо Груев Данов” – с. Розино, което няма капацитет да приеме допълнителен брой ученици. Следващото най-близко училище е ОУ “Васил Левски” в с. Кърнаре. Разстоянието от гр. Клисура до с. Кърнаре по наличната асфалтирана пътна мрежа е 16,61 км / по данни от сайт: http:// directions. somemaps.com/bg /. Съгласно Приложение към чл. 1, ал. 4 от ПМС № 121 / 23.06.2017 г. Коефициентът на приравняване за община Карлово е 1,27, т.е. разстоянието е равно на 16,61 х 1,27 = 21, 09 км.

Предвид гореизложеното 48 ученици от I до VII клас от гр. Клисура ще трябва да пътуват на разстояние повече от 20 километра. Закриването на ОУ “Христо Гр. Данов” би довело до нарушаване на достъпа до образование на ученици в задължителна училищна възраст. Основно училище “Христо Гр. Данов” – гр. Клисура напълно отговаря на критериите по чл. 2, ал. 1 от ПМС № 121 от 23.06.2017 г. да бъде със статут на защитено училище.

1. Професионална гимназия по икономика “Тодор Г. Влайков” – гр. Клисура, ул. “Елена и Андон Станеви” № 3, община Карлово, област Пловдив.

В Професионална гимназия по икономика “Тодор. Г. Влайков” – гр. Клисура за учебната 2017/ 2018 г. са записани и ще се обучават и възпитават 65 ученици, както следва:

VIII клас – 26 ученици;

IX клас – 19 ученици;

X клас – 20 ученици.

Съгласно чл. 2, ал. 2 от Постановление № 121 на Министерски съвет от 23.06.2017 г. за защитено училище по смисъла на чл. 54, ал. 2 от Закона за предучилищното и училищното образование за учениците от VIII до X клас се определя училище, което, ако бъде закрито или преобразувано, най-малко 15 ученици от VIII до X клас ще пътуват повече от 30 километра по наличната пътна мрежа до най-близкото друго държавно или общинско училище, в което се провежда обучение в съответния клас.

Най-близкото по смисъла на чл. 2, ал. 2 от ПМС № 121 от 23.06.2017 г. е училището, до което разстоянието по асфалтирана пътна мрежа е най-малко и което има капацитет да приеме допълнителния брой ученици, които би се наложило да пътуват, ако училището, което се оценява като защитено, бъде закрито или преобразувано. Такова училище в случая е Професионална гимназия “Генерал Владимир Заимов” в гр. Сопот.

Разстоянието по асфалтирана пътна мрежа от гр. Клисура до гр. Сопот е 28,83 км / по данни от сайт: [http://directions.somemaps.com/bg /](http://directions.somemaps.com/bg%20/). Съгласно Приложение към чл. 1, ал. 4 от ПМС № 121 от 23.06.2017 г. Коефициентът на приравняване за община Карлово е 1,27, т.е. 28,83 х 1,27 = 36,61 километра.

Ако Професионалната гимназия по икономика в гр. Клисура бъде закрита повече от 15 ученици ще пътуват на разстояние 36,61 км до най-близкото друго училище, в което се провежда обучение в съответните класове. На основание чл. 2, ал. 2 от ПМС № 121 от 23.06.2017 г. Професионална гимназия по икономика “Тодор Г. Влайков” отговоря на критериите да бъде защитено училище.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 681**

ВЗЕТО С ПОИМЕННО ПИСМЕНО ГЛАСУВАНЕ,

ПРОВЕДЕНО НА **10.08.2017 година**

**ОТНОСНО: Включване на Детска градина “Вяра, Надежда и Любов” – с. Ведраре, Детска градина “Ана Козинарова” – с. Кърнаре, Средно училище “Васил Левски” – гр. Карлово, Средно училище “Христо Проданов” – гр. Карлово, Основно училище “Св. св. Кирил и Методий” – гр. Карлово, Основно училище “Райно Попович” – гр. Карлово, Основно училище “Неофит Рилски” – гр. Баня, Основно училище “Св. св. Кирил и Методий” – с. Ведраре, Основно училище “Васил Левски” – с. Кърнаре и Начално училище “Васил Левски” – с. Иганово в Списъка на средищните детски градини и училища за 2017/ 2018 г.**

**ПО ПРЕДЛОЖЕНИЕ НА: г-н Антон Дзанев Минев - За Кмет**

**на Община Карлово, съгласно Заповед**

**№ 619 от 27.07.2017 год.**

На основание чл. 21, ал. 1, т. 23 от Закона за местното самоуправление и местната администрация, във връзка с изпълнение на чл. 53, ал. 5 от Закона за предучилищното и училищното образование и чл. 3, ал. 1 от Постановление № 128 на Министерски съвет от 29.06.2017 г. за определяне на критерии за включване в Списъка на средищните детски градини и училища, предвид изложеното в предложение № 93-00-1726 от 07.08.2017 г., Общински съвет Карлово

**Р Е Ш И :**

**1.** Предлага на Министъра на образованието и науката да включи Детска градина “Вяра, Надежда и Любов” – с. Ведраре, Детска градина “Ана Козинарова” – с. Кърнаре, Средно училище “Васил Левски” – гр. Карлово, Средно училище “Христо Проданов” – гр. Карлово, Основно училище “Св. св. Кирил и Методий” – гр. Карлово, Основно училище “Райно Попович” – гр. Карлово, Основно училище “Неофит Рилски” – гр. Баня, Основно училище “Св. св. Кирил и Методий” – с. Ведраре, Основно училище “Васил Левски” – с. Кърнаре и Начално училище “Васил Левски” – с. Иганово в Списъка на средищните детски грдини и училища, който се приема с акт на Министерски съвет.

**2.** Възлага на Кмета на Община Карлово да извърши последващи действия, съгласно чл. 53, ал. 5 от Законазапредучилищното и училищното образование и чл. 3, ал. 2 от Постановление № 128 на Министерски съвет от 29.06.2017 г. за определяне на критерии за включване в Списъка на средищните детски градини и училища.

**МОТИВИ:** Според чл. 53, ал. 1 и ал. 2 от Закона за предучилищното и училищното образование средищна детска градина е общинска детска градина, която се намира в най-близкото населено място на територията на общината или на съседна община, където се отглеждат, възпитават, социализират и обучават децата в задължителна предучилищна възраст от населените места, в които няма детска градина или училище, което организира задължително предучилищно образование, а средищно училище е държавно или общинско училище по чл. 38, ал. 1, т. 1, 2, 4 и 5, в което се обучават учениците от места на територията на общината или на съседни общини, в които няма училище. С Постановление № 128 на Министерски съвет от 29.06.2017 г. са определени критерии за включване в Списъка на средищните детски градини и училища. Във връзка с изпълнение на чл. 3, ал. 1 от ПМС № 128 от 29.06.2017 г. и чл. 53, ал. 5 от Закона за предучилищното и училищното образование, предлагам ДГ “Вяра, Надежда и Любов” – с. Ведраре, ДГ “Ана Козинарова” – с. Кърнаре, СУ “Васил Левски” – гр. Карлово, СУ “Христо Проданов” – гр. Карлово, ОУ “Св. св. Кирил и Методий” – гр. Карлово, ОУ “Райно Попович” – гр. Карлово, ОУ “Неофит Рилски” – гр. Баня, ОУ “Св. св. Кирил и Методий” – с. Ведраре, ОУ “Васил Левски” – с. Кърнаре и НУ “Васил Левски” – с. Иганово да бъдат включени в Списъка на средищните детски градини и училища със следните мотиви:

1. за Детска градина “Вяра, Надежда и Любов”, с. Ведраре и Детска градина “Ана Козинарова”, с. Кърнаре.

Съгласно чл. 1 от Постановление № 128 на Министерски съвет от 29.06.2017 г. за определяна на критерии за включване в Списъка на средищните детски градини и училища за средищна детска градина по смисъла на чл. 53, ал. 1 от Закона за предучилищното и училищното образование се определя общинска детска градина или част от нея в друго населено място, в която се обучават най-малко 4 деца в задължителна предучилищна възраст от други населени места, в които няма детска градина или училище, което да организира задължително предучилищно образование, и която за тези деца е на най-малко разстояние, измерено по асфалтирана пътна мрежа.

|  |  |  |  |
| --- | --- | --- | --- |
| **Наименова**  **ние на ДГ** | **Адрес** | **Бр. деца в задължителна предучилищна възраст от населени места, в които няма ДГ, провеждаща обучение в съответна група** | **Маршрут на пътуване** |
| ДГ “Вяра, Надежда и Любов”, друг адрес с. Ведраре | Друг адрес – ул. “Комплекс КТЗ” № 22, с. Ведраре, община Карлово, област Пловдив | 6 | с. Бегунци - с. Горни Домлян - с. Ведраре;  с. Соколица - с. Ведраре; |
|  | | | |
| ДГ “Ана Козинарова”, друг адрес с. Кърнаре | с. Кърнаре, ул. “22-ра” № 7, община Карлово, област Пловдив | 5 | с. Столетово - с. Кърнаре |

В селата Горни Домлян, Бегунци, Соколица и Столетово няма детска градина, нито училище, които да организират задължително предучилищно образование. По смисъла на чл. 1 от ПМС № 128/ 29.06.2017 г. най-близкото по асфалтирана пътна мрежа населено място до с. Горни Домлян, с. Бегунци и с. Соколоца, в което има детска градина е с. Ведраре. По данни на директора шест деца в задължителна предучилищна възраст от тези населени места пътуват до детската градина в с. Ведраре. На най-малко разстояние от с. Столетово е детската градина в с. Кърнаре. По този маршрут пътуват пет деца в задължителна предучилищна възраст. Пътната мрежа между съответните населени места е изцяло асфалтирана и в добро състояние.

Детската градина в с. Ведраре е част от общинската детска градина ДГ “Вяра, Надежда и Любов” – гр. Баня, детската градина в с. Кърнаре – част от общинската детска градина ДГ “Ана Козинарова” – гр. Клисура и напълно отговарят на критериите съгласно чл. 1 от Постановление № 128 на Миистерски съвет от 29.06.2017 г. да бъдат средищни детски градини.

**2**. за Средно училище “Васил Левски” – гр. Карлово, Средно училище “Христо Проданов” – гр. Карлово, Основно училище “Св. св. Кирил и Методий” – гр. Карлово, Основно училище “Райно Попович” – гр. Карлово, Основно училище “Неофит Рилски” – гр. Баня, Основно училище “Св. св. Кирил и Методий” – с. Ведраре, Основно училище “Васил Левски” – с. Кърнаре и Начално училище “Васил Левски” – с. Иганово.

За средищно училище по смисъла на чл. 53, ал. 2 от Закона за предучилищното и училищното образование се определя държавно или общинско училище по чл. 38, ал. 1, т. 1, 2, 4 и 5 от Закона за предучилищното и училищното образование – начално, основно, обединено или средно училище, в което се обучават най-малко 10 ученици в задължителна училищна възраст от други населени места, в които няма училище и за които това е училището, осъществяващо обучение в съответния клас и намиращо се на най-малко разстояние, измерено по асфалтирана пътна мрежа.

|  |  |  |  |
| --- | --- | --- | --- |
| **Наименование на училището** | **Адрес** | **Бр. Деца/ ученици в задължителна предучилищна/ училищна възраст от населени места, в които няма ДГ/ училище, провеждащо обучение в съответната група/ клас** | **Маршрут на пътуване** |
| СУ “Васил Левски” | гр. Карлово, ул. “Стремски полк” № 6,  община Карлово, област Пловдив | Приблизително 150 ученици | с. Васил Левски – гр. Карлово;  с. Климент - с. Каравелово - с. Богдан – гр. Карлово;  с. Войнягово – с. Дъбене - гр. Карлово |
| СУ “Христо Проданов” | гр. Карлово, ул. “Генерал Скобелев” № 8,  община Карлово, област Пловдив | 103 ученици | с. Васил Левски – гр. Карлово;  с. Климент - с. Каравелово - с. Богдан –  гр. Карлово;  с. Войнягово – с. Дъбене –  гр. Карлово;  гр. Баня – гр. Карлово /ученици в VIII – XII клас/ |
| ОУ “Св. св. Кирил и Методий” | гр. Карлово, ул. “Васил Караиванов” № 4,  община Карлово, област Пловдив | 70 ученици | с. Васил Левски – с. Куртово - гр. Карлово;  с. Климент - с. Каравелово - с. Богдан –  гр. Карлово;  с. Войнягово – с. Дъбене –  гр. Карлово |
| ОУ “Райно Попович” | гр. Карлово, бул.“Освобож  дение” № 2,  община Карлово, област Пловдив | 36 ученици | с. Васил Левски – гр. Карлово;  с. Климент - с. Каравелово - с. Богдан –  гр. Карлово;  с. Войнягово – с. Дъбене –  гр. Карлово |
| ОУ “Неофит Рилски” | гр. Баня, ул.“Карловска” № 31, община Карлово, област Пловдив | 13 ученици | с. Пролом - гр. Баня |
| ОУ “Св. св. Кирил и Методий” | с. Ведраре,  ул. “Девета” № 2, община Карлово, област Пловдив | 78 ученици | с. Соколица –  с. Ведраре;  с. Домлян –  с. Бегунци - с. Горни Домлян –  с. Куртово –  с. Ведраре |
| ОУ “Васил Левски” | с. Кърнаре,  ул. “Девета” № 2, община Карлово, област Пловдив | 99 ученици  7 деца в задължителна предучилищна възраст | с. Слатина –  с. Столетово –  с. Кърнаре; с. Иганово /ученици в V-VII клас/ –  с. Певците –  с. Кърнаре |
| НУ “Васил Левски” | с. Иганово,  ул. “Васил Левски” № 1, община Карлово, област Пловдив | 49 ученици  13 деца в задължителна предучилищна възраст | с. Певците –  с. Иганово |

В гореописаните населени места няма училища или там, където има не осигуряват обучение в съответните класове. Учениците в задължителна училищна възраст трябва да пътуват до друго населено място, в което има училище, осъществяващо обучение в съответния клас. Пътната мрежа е асфалтирана и в добро състояние.

Всяко едно от гореизложените училища има възможност и осигурява целодневна организация на учебния ден, както и обедно хранене.

Средно училище “Васил Левски” – гр. Карлово, Средно училище “Христо Проданов” – гр. Карлово, Основно училище “Св. св. Кирил и Методий” – гр. Карлово, Основно училище “Райно Попович” – гр. Карлово, Основно училище “Неофит Рилски” – гр. Баня, Основно училище “Св. св. Кирил и Методий” – с. Ведраре, Основно училище “Васил Левски” – с. Кърнаре и Начално училище “Васил Левски” – с. Иганово напълно отговарят на критериите по чл. 2 от Постановление № 128 на Министерски съвет от 29.06.2017 г. да бъдат средищни училища.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**

**О Б Щ И Н С К И С Ъ В Е Т - К А Р Л О В О**

**Р Е Ш Е Н И Е**

**№ 682**

ВЗЕТО С ПОИМЕННО ПИСМЕНО ГЛАСУВАНЕ,

ПРОВЕДЕНО НА **14.08.2017 година**

**ОТНОСНО: Промяна на вида собственост на ПИ с идентификатор 36498.8.17 , ПИ с идентификатор 36498.9.95 , ПИ с идентификатор 36498.17.6 и ПИ с идентификатор 36498.16.133 по Кадастралната карта и кадастрални регистри на Карлово, от публична общинска собственост в частна общинска собственост**

**ПО ПРЕДЛОЖЕНИЕ НА: г-н Антон Дзанев Минев - За Кмет**

**на Община Карлово, съгласно Заповед**

**№ 619 от 27.07.2017 год.**

На основание чл.21, ал.1, т.8 от Закона за местното самоуправление и местната администрация ( ЗМСМА ) и чл.6, ал.1 от Закона за общинската собственост ( ЗОС ), предвид изложеното в предложение № 93-00-1773 от 10.08.2017 год., Общински съвет Карлово

**Р Е Ш И :**

**1.** Променя вида на собствеността на ПИ с идентификатор 36498.8.17, ПИ с идентификатор 36498.9.95 , ПИ с идентификатор 36498.17.6 и ПИ с идентификатор 36498.16.133 по Кадастралната карта и кадастрални регистри на Карлово, като от публична общинска собственост ги обявява за частна общинска собственост, поради отпадналото предназначение на имотите за трайно задоволяване на обществени потребности от местно значение, във връзка с предстоящото реализиране на обект: “Изграждане на кръгово кръстовище при км. 254 + 257 на път І - 6 “София - Бургас” и подходи към два броя локални платна“ при град Карлово.

**2.** На основание чл.60, ал.1 от ЗОС кмета на община Карлово да организира съставянето на актове за частна общинска собственост за ПИ с идентификатор 36498.8.17 , ПИ с идентификатор 36498.9.95 , ПИ с идентификатор 36498.17.6 и ПИ с идентификатор 36498.16.133 по Кадастралната карта и кадастрални регистри на Карлово, съответно с предназначение на територията: “урбанизирана територия” и с начин на трайно ползване: “друг терен за застрояване”.

**МОТИВИ:** Внасям за разглеждане докладна записка във връзка с предстоящото реализиране на обект: “Изграждане на кръгово кръстовище при км. 254 + 257 на път І - 6 “София - Бургас” и подходи към два броя локални платна “ при град Карлово и подписания в тази връзка Споразумителен протокол между Агенция “Пътна инфраструктура” и Община Карлово за съвместно финансиране на изграждането му. Във връзка със забавяне на актуването на собствеността, поради водените продължителни процедури с Изпълнителна агенция по горите, Агенция по геодезия, картография и кадастър, Министерство на земеделието, храните и горите е необходимо своевременно да бъде променен вида на собствеността на ПИ с идентификатор 36498.8.17 , ПИ с идентификатор 36498.9.95 , ПИ с идентификатор 36498.17.6 и ПИ с идентификатор 36498.16.133 по Кадастралната карта и кадастрални регистри ( КККР ) на Карлово, от публична общинска собственост в частна общинска собственост, поради отпадналото им предназначение за трайно задоволяване на обществени потребности от местно значение.

През периода от 2000 г. до сега територията на ПИ с идентификатор 36498.9.95 и на ПИ с идентификатор 36498.17.6 не са ползвани с функция на улица, път и друго подобно транспортно предназначение от местно значение, като и към момента същите са заети от тревна и храстовидна растителност. През горе посочения времеви период територията на ПИ с ид. 36498.16.133 и на ПИ с ид. 36498.8.17 загубиха транспортното си предназначение от местно значение, във връзка с настъпилите съществени промени в обществено - икономическите и устройствени условия – множество проведени процедури за промяна предназначението на земеделски земи за неземеделски нужди на имоти разположени в непосредствена близост до прежде цитираните общински имоти.

Следва да се отбележи , че в непосредствена близост до ПИ с идентификатор 36498.8.17, частен имот собственост на “ОКТАГОН” ЕООД има издадено от Агенция ”Пътна инфраструктура” разрешение за специално ползване чрез изграждане от 2013 г. за пътна връзка с път І - 6, “София -Бургас”, която е реализирана и функционира към момента.

Пред вид, че горе посочените ПИ с идентификатор 36498.8.17 , ПИ с идентификатор 36498.9.95 , ПИ с идентификатор 36498.17.6 и ПИ с идентификатор 36498.16.133 по КККР на Карлово имат характер на имоти предназначени за трайно задоволяване на национални потребности, по повод предстоящото реализиране на обект: “Изграждане на кръгово кръстовище при км. 254 + 257 на път І - 6 “София - Бургас” и подходи към два броя локални платна“ при град Карлово, е необходимо да се извърши промяна на вида на собствеността им от публична в частна, за да се създадат необходимите предпоставки, за тяхното актуване и в последствие предоставяне на държавата.

**ПРЕДСЕДАТЕЛ на**

**Общински съвет Карлово:**

**инж. ТЕОДОР ШОЙЛЕКОВ**